Diari Oficial de la Generalitat Valenciana


Sumari del DOGV 2008, del 22-04-1993 (1993/827688)

ORDRE de 30 de març, de 1993, de la Conselleria de Cultura, Educació i Ciència, per la qual ofereix ajudes destinades a projectes d'investigació i innovació educativa.
-----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/03/30/(2)/dof/vci/html**

### Dades del document

Número de DOGV
:   2008

Data del DOGV
:   22-04-1993

Secció del DOGV
:   DISPOSICIONS GENERALS

Número del document
:   1993/827688


Data del document
:   30-03-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 30 de març de 1993, de la Conselleria de Cultura, Educació i Ciència, per la qual ofereix ajudes destinades a projectes d'investigació i innovació educativa.  
La Llei Orgànica 1/1990, de 3 d'octubre, d'Ordenació General del Sistema Educatiu, en l'article 59, preveu que les administracions educatives fomentaran la investigació i afavoriran l?elaboració de projectes que incloguen innovacions curriculars, metodològiques tecnològiques i didàctiques.  
Amb aquest fi, la Conselleria de Cultura, Educació i Ciència es proposa estimular la investigació educativa amb la finalitat que genere actituds reflexives i comprensives sobre la pràctica docent, a més de pretendre potenciar els treballs encaminats a proposar criteris i onrientacions per a realitzar adaptacions curriculars, elaborar materials didàctics que garantesquen i donen suport a l?ús del currículum com a instrument d'investigació, i també l'aprofundiment en diversos camps del coneixement i l'ampliació d'estudis que repercutesquen en la millora del sistema educatiu.  
En el document base de formació del professorat es destaca, com a actuació encaminada a fomentar la investigació i la innovació educativa, la convocatòria d'ajudes per a la realització de projectes que tracten d'estudis teòrics o empírics al voltant de temes educatius realitzats amb rigor científic, i experiències innovadores desenvolupades en qualsevol nivell del sistema educatiu.  
Per tot això, i fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE  
Primer Convocatòria  
Convocar un concurs d'ajudes a projectes d'investigació i innovació educativa en l?àmbit territorial de la Comunitat Valenciana, i aprovar les bases per què es regirà i que s'inclouen com a annex I en aquesta ordre.  
Segon. Finançament  
Les ajudes esmentades seran sufragades a càrrec de la línia pressupostària 4.04 del programa 421.30 del pressupost de 1993, per un import màxim de 8.000.000 de pessetes.  
Tercer. Resolució  
El termini màxim per a resoldre les sol·licituds que formulen els interessats serà de tres mesos. Si no recau resolució expressa en el termini establert, les sol·licituds s'entendran desestimades, sense perjudici del que es dispose quan es dicte la resolució expressa.  
DISPOSICIONS FINALS  
Primera  
Delegue en la Direcció General d'Ordenació i Innovació Educativa la facultat de resoldre la present convocatòria i l'autoritze a adoptar les mesures que calguen per al compliment i desplegament d'aquesta ordre i resoldre totes les incidències que es plantegen en la interpretació i l?execució.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 30 de març de 1993.  
El Conseller de Cultura, Educació i Ciència,   
ANDREU LOPEZ I BLASCO  
ANNEX I  
Bases de les ajudes a projectes   
d'investigació i innovació educativa  
Primera. Objectiu i durada  
L'objectiu d'aquesta convocatòria és estimular la investigació i innovació educatives de manera que genere actituds reflexives i comprensives de la pràctica docent, a més de pretendre potenciar els treballs encaminats a la realització de projectes.  
Aquests projectes s'hauran realitzat al llarg del curs escolar 1992-93.  
Segona. Participants  
Professorat destinat en centres públics i privats concertats d'ensenyaments no universitaris de la Comunitat Valenciana.  
Els projectes, presentats per un o més professors de manera individual o agrupats en equips de treball, han de tenir un director de projecte.  
Quan el projecte, siga presentat per un equip o grup de persones s'hi adjuntarà la relació nominal d'aquests.  
Tercera. Requisits  
Les instàncies s'ajustaran al model que s'indica en l'annex II, i s'hi adjuntaran els documents següents, original i còpia:  
1. Projecte en què s'especificarà:  
1. 1 Títol del projecte.  
1.2 Objectius.  
1.3 Justificació.  
1.4 Etapes en el desenvolupament.  
1.5 Certificat del director que avala o dirigeix el projecte, si escau.  
1.6 Proposta d'avaluació final del projecte.  
2. Pressupost detallat i explicitat.  
3. Altres recursos necessaris per a la realització del projecte.  
Quarta. Sol·licituds i documentació  
1. Les sol·licituds, juntament amb la documentació corresponent, es dirigiran a la Direcció General d'Ordenació i Innovació Educativa, segons el model de l'annex II.  
2. La presentació de sol·licituds i documentació es realitzarà al registre general de la Conselleria de Cultura, Educació i Ciència i de les Direccions Territorials de Cultura i Educació; als centres de l?Oficina d'Informació, Iniciatives i Reclamacions de la Generalitat Valenciana, o a les oficines de Correus, sempre que es presente en sobre obert, per a ser datada i segellada pel funcionari de correus abans de certificar-ho, mitjançant qualsevol altra de les formes previstes en l'article 38.4 de la Llei de Règim Jurídic de les Administracions Públiques i del Procediment Administratiu Comú.  
3. El termini de presentació serà de vint dies naturals a partir de l?endemà de la publicació d'aquesta ordre en el Diari Oficial de la Generalitat Valenciana.  
Cinquena. Comissió de selecció  
La selecció de les sol·licituds, la realitzarà una comissió presidida pel Director General d'Ordenació i Innovació Educativa o la persona en qui delegue, i formada per:  
- La Cap del Servei de Formació del Professorat.  
- El Cap del Servei de Programes Curriculars.  
- Un inspector d'educació designat pel director territorial de cadascuna de les direccions territorials de Cultura i Educació de la Comunitat Valenciana.  
- Tres directors de CEP, designats pel Director General d'Ordenació i Innovació Educativa.  
Hi actuarà com a secretari un funcionari de la Direcció General d'Ordenació i Innovació Educativa.  
A les reunions de la comissió podrà assistir, amb veu però sense vot, un representant de cadascun dels sindicats que formen part de la Mesa Sindical Sectorial d'Educació.  
La comissió tindrà facultats per a resoldre tots els dubtes que apareguen en la interpretació de les bases, i la possibilitat d'entrevistar els sol·licitants si ho considera oportú.  
La comissió podrà disposar la constitució de subcomissions especialitzades tan sots a l?efecte de col·laborar en la valoració dels projectes dels candidats.  
Sisena. Selecció  
Els projectes presentats seran seleccionats d'acord amb els criteris següents:  
a) Claredat i coherència del projecte.  
b) Qualitat tècnica del projecte i garantia de la seua vinculació a l'activitat docent.  
c) Caràcter innovador i interès pedagògic.  
d) Ajust entre el cost del projecte i els objectius previstos.  
Podran ser desestimats els projectes en què no hi haja ajust entre el cost real del treball proposat i el pressupost que es presente.  
Tindran prioritat en aquesta convocatòria els projectes que tracten dels temes següents:  
- Projectes relacionats amb l?educació intercultural: integració d'alumnes immigrants en les aules de les diferents etapes, cicles i nivells educatius als centres de la Comunitat Valenciana.  
- Projectes d'educació de les persones adultes.  
- Projectes amb tractament dels programes transversals.  
- Disseny curricular d'optatives en l?ESO.  
La relació dels projectes seleccionats es farà pública al tauler d'anuncis de la Conselleria de Cultura, Educació i Ciència, a les direccions territorials de Cultura i Educació i als centres de professors, i hi haurà un termini de 8 dies naturals per a reclamar davant la comissió de selecció. Aquestes reclamacions es presentaran al registre de la Conselleria de Cultura, Educació i Ciència o a les direccions territorials de Cultura i Educació.  
Transcorregut aquest termini, una vegada estudiades i, si escau, ateses aquestes reclamacions, la Direcció General d'Ordenació i Innovació Educativa publicarà la resolució definitiva, per delegació del conseller, de la concessió d'ajudes econòmiques als projectes seleccionats en el Diari Oficial de la Generalitat Valenciana.  
Setena. Obligacions dels beneficiaris  
L'acceptació de la realització d'un projecte aprovat implica els compromisos següents, per part dels autors:  
a) Presentar 2 exemplars de la memòria final amb els resultats del projecte, fins al 30 d'octubre de 1993.  
b) Adjuntar, a la memòria, un resum d'una extensió mínima de 10 fulls i màxima de 20, que incloga els aspectes més rellevants de la investigació i innovació realitzats (referents a objectius, etapes en el desenvolupament del projecte, resultats). La finalitat d'aquest resum serà la possible publicació dels resultats dels projectes seleccionats.  
c) Comunicar a la Direcció General d'Ordenació i Innovació Educativa si rep ajuda de qualsevol administració o entitat pública nacional, o internacional per a la cobertura de les despeses ocasionades pel projecte que es vol realitzar.  
Vuitena. Percepció de les ajudes  
L'import de les ajudes serà proposat per la comissió seleccionadora d'acord amb l'interès i qualitat dels projectes. Cada projecte es podrà dotar amb una quantitat màxima de 500.000 pessetes per al període total de realització d'aquest.  
En cap cas no es donarà un import superior al cost de l'activitat a desenrotllar, ja siga computada aïlladament o en concurrència amb les ajudes d'altres administracions públiques o d'altres entitats públiques o privades.  
El finançament es farà quan es lliure la memòria final on s'indiquen els resultats del projecte i siga aprovada per la Direcció General d'Ordenació i Innovació Educativa.  
Aquesta memòria final haurà d'anar acompanyada d'un informe i avaluació del director del projecte. D'acord amb l'apartat a) de la base setena, el termini de presentació d'aquesta memòria serà fins el 30 d'octubre de 1993.  
En cas que el beneficiari necessite, una vegada publicada la resolució, un avançament del 40% de l?import total, haurà de presentar en la Direcció General d'Ordenació i Innovació Educativa un aval bancari per la quantitat corresponent a l?esmentat 40%.  
Novena. Certificats  
La Conselleria de Cultura, Educació i Ciència certificarà la participació en els projectes seleccionats. En aquest certificat s'assenyalarà el nombre d'hores de formació acreditades.  
Deu. Publicació  
La Conselleria de Cultura, Educació i Ciència, es reserva durant un any, comptador des de la data de resolució, els drets de publicació i difusió dels projectes seleccionats, així com els resums presentats, sense perjudici de la propietat intel·lectual dels autors.  
La reserva dels drets de publicació no implica compromís d'edició per la Conselleria de Cultura, Educació i Ciència. Aquest drets se cediran a l'autor si no es realitza la publicació en el termini previst.  
Onze  
Tota alteració de les condicions que s'han tingut en compte per a la concessió de les ajudes podrà donar lloc a la modificació de la resolució de concessió.  
Així mateix, seran causes de reintegrament de les quantitats percebudes les previstes en l'article 479 de la Llei d'Hisenda Pública de la Generalitat Valenciana.  
Veure imatge


Còpia Permalink ELI